LXXXII 
junctis et divergentibus, sed quae magnitudine crescentes inter se pro- 
pius accedunt et altera alteri contiguae premuntur. Sunt etiam familiae, 
quarum embiya in liis inferioribus evolutionis gradibus constiterint. 
Ut Penaeacearum, Gnetacearum, Loranthacearum, Myrsinearum cotyle- 
dones saepe non nisi parvis quibusdam,' ab ipso corpore embryi vix 
emergentibus prominentiis significantur', Ut Piperacearum, Menisper- 
mearum, Monimiacearum, Myristicearum, Anonacearum, cet. cotyledo- 
nes saepe divergentes manent et quasi in diversis locellis albuminis 
includuntur. Quod haud scio an inde fieri probabile sit, quod tam 
sero incoejierit evolutio cotyledonum, ut quominus propius inter se acce- 
derent, copia endospermii jam formati impedimento esset. Apparet his 
dissimilibus embryi formis diversos evolutionis gradus significari, quos 
gradus non minus in hac quam in illa serie exspectare licet, etiamsi 
docuit observatio, in hac saepius quam in illa serie aut perfectiora aut 
imperfectioria embrya cerni. 
Haec si vere disputantur, forsitan dubitari potest, utrum embryoii 
monocotyledoneum a dicotyledoneo ita differat, ut diversi typi in utro- 
que cernantur, an sit illud inferior tantummodo evolutionis gradus. 
Atque haec quidem sententia his fere argumentis confirmari videtur; 
l:o. Quod in diversis Monocot 3 'leis forma embryi magnopere varia sit; 
quod varia sit et ea, quae inter partem radicularem et cotyledonarem 
intercedit magnitudinis ratio, ut in nonnullis cotyledon, in aliis radicula 
fere totum efficiat embryon ; quod denique ea, quae in diversis Monocotyleis 
est, plumulae situs et directio varietur; hmc omnia illi sententiae magis 
congruere, qua statueretur, embryon monocotjHedoneum ex formatione 
quadam thalloidea consistere, in qua illae, quae in Dicotyleis diversae 
partes esse solent, nondum separatim provenerint. 2;o. Quod embryi 
MonocotjHei partes, quas cotyledon et radiculam dixerunt, revera ea, 
quae horum organorum propria est, functione fungi nuUomodi dici 
possint. 3;o. Jam Du Petit Thouars in Tacca, deinde R. Brown in 
Uracontio polyphyllo (Prodr. FI. Nov, Holi. p. 334) et in Caladii 
quibusdam speciebus ('Ferwi. Schr. 11. p. 7o9), denique Schleiden 
(Grundz. 11. p. 379) in Pothis observantem docuisse, in quibusdam 
Monocotyleis embrjds plures esse gemmas (plumulas). Constat totum 
embryon in his ex homogenea quadam massa cellulari, observante 
Brownio. Atque quemadmodum a natura cotyledonis omnino alienum 
videtur, quod ex eo gemmae proveniant plures, sic hujus rei ita facile 
ratio reddi posse videtur, si statuas illud embryon formationem thal- 
loideam esse, aut quasi Cactorum ad instar axem et partes appendi- 
culares non separatas habere, et fortasse inferiori illi Dicotyleorum 
embrj^orum gradui respondere, quo cotyledones et radicula nondum 
separatae sunt. Mihi rem ita interpretanti, haud male retinenda vide- 
tur Richardii illa appellatio, hypoblastus, quippe qua significetur or- 
ganum illud primitus evolutum, quodammodo natura et functione 
incertum, unde aut una aut plures plumulae, et aliis alio loco pro- 
veni.ant. 
